stanford-oval/wikipedia huggingface dataset:
Saathiya
Juoni

Aditya Sehgal (Vivek Oberoi) ja hänen ystävänsä etsivät Adityan vaimoa Suhani Sehgalia (Rani Mukerji). Hän on ollut kadoksissa tuntikausia, muutaman päivän kuluttua riidasta Adityan kanssa heidän epäonnistuneesta avioliitostaan. Mutta Aditya tajuaa nyt, että hän rakastaa Suhania enemmän kuin mitään ja on poissa tolaltaan siitä, ettei löydä häntä.
Elokuva siirtyy takaumaan, jossa nähdään, että Aditya ja Suhani tapaavat toisensa häissä. Aditya rakastuu välittömästi häneen ja yrittää hurmata hänet. Suhani uskoo aluksi, että hän vain flirttailee, mutta myöhemmin molemmat ymmärtävät rakastavansa toisiaan. Adityan rikas elämäntapa ja Suhanin keskiluokkainen elämäntapa synnyttävät kuitenkin eroavaisuuksia heidän vanhempiensa välillä. Aditya ja Suhani karkaavat ja menevät naimisiin pienessä seremoniassa. Aluksi he asuvat kodeissaan ja pitävät avioliitonsa salassa. Kun Suhanin vanhemman sisaren avioliittoa järjestetään, totuus tulee kuitenkin esiin. Aditya ja Suhani muuttavat rappeutuneeseen taloon ja aloittavat avioliittonsa yhdessä.
Pian avioliitto-ongelmat uhkaavat ajaa heidät erilleen. Väärinkäsitys saa Suhanin luulemaan, että Adityalla on suhde, ja he joutuvat suureen riitaan. Sitten Suhani joutuu auto-onnettomuuteen. Kun hän ylittää kadun, auto törmää häneen melkein tappaen hänet. Adityalla ei ole aavistustakaan tästä ja hän odottaa Suhanin palaavan kotiin toivoen sovintoa.
Myöhemmin Aditya tajuaa, että Suhani on kadonnut ja alkaa etsiä häntä. Paljastuu, että Savitri (Tabu) osui Suhaniin autollaan. Pelätessään tunnustaa, Savitri soittaa aviomiehelleen, joka on IAS:n upseeri. Hänen aviomiehensä Yeshwant Rao (Shah Rukh Khan) saapuu sairaalaan ja kertoo lääkärille, että Suhani on hänen vaimonsa ja että hän suostuu tämän leikkaukseen. Aditya saa tapahtumat selville ja saapuu sairaalaan. Suhani vajoaa koomaan. Yeshwant selittää tapahtumat Adityalle, ottaa syyt niskoilleen ja kertoo aiheuttaneensa onnettomuuden. Aditya uhkaa Yeshwantia ja lähtee. Savitri tapaa Adityan ja kertoo, että juuri hän aiheutti onnettomuuden ja tuntee syyllisyyttä.
Molemmat vuodattavat kyyneleitä yhdessä, kunnes Yeshwant tulee hakemaan Savitrin. Pian Suhani palaa tajuihinsa. Aditya juoksee sisään ja ilmaisee kipua ja kärsimystä, joita hän koki eroaikana. Suhani ilmaisee myös oman rakkautensa ja tunteensa häntä kohtaan. Elokuva päättyy, kun Aditya ja Suhani lopulta sopivat ja halaavat toisiaan sairaalan sängyllä.
Näyttelijät

| 0 | 1 | 2 |
| --- | --- | --- |
|  Vivek Oberoi  | … |  Aditya ”Adi” Sehgal   |
|  Rani Mukerji  | … |  Suhani Sehgal (o.s. Sharma)   |
|  Shah Rukh Khan  | … |  Yeshwant Rao   |
|  Tabu  | … |  Savitri Rao   |
|  Sharat Saxena  | … |  Chandra Prakash Sharma    |
|  Tanuja  | … |  Shobhana Sharma   |
|  Sandhya Mridul  | … |  Dina Sharma   |
|  Satish Shah  | … |  Om Sehgal    |
|  Swaroop Sampat  | … |  Shanti Sehgal   |
|  Anju Mahendru  | … |  Prema   |
|  Aditya Srivastava  | … |  Aditya Singh Rathore   |
|  Rahul Chauhan  | … |  Rahul Patil   |
|  Shamita Shetty  | … |  erikoisesiintyminen laulussa ”Chori Pe Chori”   |
|  Aarya Mehta  | … |  Pinky   |
Soundtrack

Kaikki kappaleet säv. ja san. Gulzar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Saathiya” | Sonu Nigam, Clinton Cerejo | 5.57 |  |  |  |  |  |  |
| 2. | ”Chhalka, Chhalka Re” | Mahalaxmi Iyer, Vaishali Samant, Richa Sharma, Shoma | 5.45 |  |  |  |  |  |  |
| 3. | ”Aye Udi Udi” | Adnan Sami | 4.36 |  |  |  |  |  |  |
| 4. | ”Chupke Se” | Sadhana Sargam, Murtuza Khan, Qadir Khan | 6.04 |  |  |  |  |  |  |
| 5. | ”O Humdum Soniyo Re” | KK, Kunal Ganjawala, Shaan | 3.57 |  |  |  |  |  |  |
| 6. | ”Mere Yaar Mila De” | A. R. Rahman | 5.43 |  |  |  |  |  |  |
| 7. | ”Naina Milaike” | Sadhana Sargam, Madhushree | 5.14 |  |  |  |  |  |  |
| 8. | ”Maangalyam” | Srinivas, KK, Kunal Ganjawala, Shaan | 1.43 |  |  |  |  |  |  |
| 9. | ”Chori Pe Chori” (Rap-lyriikat ja vokaalit: Blaaze)  | Asha Bhosle, Karthik | 5.01 |  |  |  |  |  |  |
|  |  |  | 44.03 |  |  |  |  |  |  |
Vastaanotto

Box Office India julisti Saathiyan ”hitiksi”.
Palkinnot

Bollywood Movie Awards
Paras naisnäyttelijä (kriitikkopalkinto) – Rani Mukerji
Paras musiikki – A. R. Rahman
Filmfare Awards
Paras naisnäyttelijä (kriitikkopalkinto) – Rani Mukerji
Paras musiikki – A. R. Rahman
Paras sanoitus – Gulzar, ”Saathiya”
Paras mieslaulaja – Sonu Nigam, ”Saathiya”
Paras käsikirjoitus – Mani Ratnam
Paras dialogi – Gulzar
International Indian Film Academy Awards
Paras musiikki – A. R. Rahman
Paras mieslaulaja – Sonu Nigam, ”Saathiya”
Paras taustamusiikki – A. R. Rahman
MTV Immies
Paras säveltäjä – A. R. Rahman
Paras sanoitus – Gulzar, ”Saathiya”
Paras mieslaulaja – Sonu Nigam, ”Saathiya”
Sansui Awards
Paras naisnäyttelijä (raatipalkinto) – Rani Mukerji
Paras musiikki – A. R. Rahman
Paras mieslaulaja – Sonu Nigam, ”Saathiya”
Lupaavin miestulokas – Vivek Oberoi
Screen Awards
Paras naisnäyttelijä (raatipalkinto) – Rani Mukerji
Paras naislaulaja – Sadhana Sargam, ”Chupke Se”
Lupaavin miestulokas – Vivek Oberoi
Zee Cine Awards
Paras musiikki – A. R. Rahman
Paras sanoitus – Gulzar, ”Saathiya”
Paras mieslaulaja – Sonu Nigam, ”Saathiya”
Paras äänitys – Robert Taylor
Lupaavin miestulokas – Vivek Oberoi
Aiheesta muualla

Saathiya Internet Movie Databasessa (englanniksi)
Saathiya AllMoviessa. (englanniksi)
Ruhnun lentokenttä

Ruhnun lentokenttä (vir. Ruhnu lennuväli) sijaitsee Ruhnun saarella, Virossa. Kenttä sijaitsee saaren eteläosassa. Sen ICAO-koodi on EERU; IATA-koodia sillä ei ole. Lentokenttää ylläpitää valtiollinen AS Tallinna Lennujaam.
Kentällä on yksi nurmipintainen kiitotie (13/31), jonka mitat ovat 600 × 20 m. Kiitotielle ei ole lähestymisvaloja.
Ruhnulle on säännöllistä reittiliikennettä talvisin. Kaudella 2018–2019, lokakuun alusta huhtikuun loppuun, saksalainen FLN Frisia-Luftverkehr GmbH lentää torstaisin reitin Pärnu–Ruhnu–Kuressaare–Ruhnu–Pärnu.
Lentoyhtiöt ja kohteet > Reittilennot

| Lentoyhtiö | Kohteet |
| --- | --- |
Diamond Sky:  Kuressaare
FLN Frisia Luftverkehr: Kausittainen:  Pärnu
Aiheesta muualla

Ruhnun liikenneyhteydet kunnan verkkosivuilla (viroksi)
Viron lentoasemat
| --- | --- |
Siviililentoasemat:   Kärdla  Kihnu  Kuressaare  Narva  Pärnu  Rapla  Ridali  Ruhnu  Tallinna  Tapa  Tartto  Viljandi 
Sotilaslentoasemat:   Raadi  Ämari
Rohtoakaasia

| Rohtoakaasia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Tähkäakaasiat Senegalia
Laji::  catechu
Kaksiosainen nimi
 Senegalia catechu  (L.f.) P.J.H.Hurter & Mabb. 
Synonyymit
 Acacia catechu (L.f.) Willd. 
Katso myös
   Rohtoakaasia Wikispeciesissä   Rohtoakaasia Commonsissa 
Infobox OKNimi-testi OKIUCN-testi OK: 
Rohtoakaasia (Senegalia catechu) on tropiikissa kasvava puu. Se on aikaisemmin luokiteltu Acacia-sukuun, eikä vuonna 2011 tapahtuneesta siirrosta Senegalia-sukuun ole täyttä yksimielisyyttä.
Rohtoakaasian lehdet koostuvat lukuisista pienistä lehdyköistä. Oksat ovat piikkisiä, ja kukinto on mimosamainen keltaisten pallojen löyhä terttu.
Puu voi kasvaa 10–20 metriä korkeaksi, ja sen rungosta tulee 50 cm paksu. Puusta saadaan tanniineja, joita käytetään rohtoina, väriaineina ja säilöntäaineina.
Rohtoakaasiasta tehtyä värijauhetta.
Väriainekäyttöä varten puu korjataan noin 30-vuotiaana, kuoritaan ja pilkotaan lastuiksi, joita keitetään vedessä kunnes väriaine irtoaa ja syntynyt liuos sakenee. Väriliuos kuivataan jauheeksi tai kiinteiksi kakkusiksi. Rohtoakaasia on ollut Intiassa tärkeä väriaine Suurmogulien valtakunnan ajoilta asti.
Aiheesta muualla

ITIS: Acacia catechu (englanniksi)
United States Department of Agriculture (USDA): Senegalia catechu (englanniksi)
Flora of China: Acacia catechu (englanniksi)
Dr. Duke's Phytochemical and Ethnobotanical Databases: Acacia catechu[vanhentunut linkki] (englanniksi)
San Miguel (1773)

| San Miguel |
| --- | --- |

Aluksen vaiheet
Laskettu vesille:  tammikuu 1774
Palveluskäyttöön:  7. syyskuuta 1774
Poistui palveluskäytöstä:  vallattu 10. syyskuuta 1782
Loppuvaihe:  myyty 1791
Tekniset tiedot
Uppouma:  1 955,9 t
Pituus:  53,64 m (tykkikansi)
Leveys:  14,94 m
Syväys:  6,4 m
Aseistus
Aseistus:  74 tykkiä
San Miguel oli Espanjan laivaston vuonna 1773 vesille laskettu kaksikantinen 74-tykkinen linjalaiva.
Valmistus

Alus oli ensimmäinen Havannassa Gautierin sistema francén mukaan valmistettu. Alus laskettiin vesille tammikuussa 1774 ja otettiin palvelukseen 7. syyskuuta päällikkönään José de Córdova y Ramos.
Palvelus

Alus lähti 28. kesäkuuta 1775 Havannasta Astuton ja pienempien alusten kanssa päällikkönään Alonso de Rivas. Se saapui 11. elokuuta saattueen kanssa Cádiziin mukanaan 2,75 miljoonan peson edestä aarteita. Helmikuussa 1776 alus lähti koelaivueen San Eugenion ja Orienten kanssa Cádizista Lángaran johtamaan sotaharjoitukseen, mistä se palasi 28. maaliskuuta.
Britannian kuninkaallinen laivasto valtasi Gibraltarin piirityksessä 10. syyskuuta 1782 aluksen. Se saapui 5. toukokuuta 1783 Portsmouthiin, missä se tutkittiin 17. kesäkuuta - 1. heinäkuuta ja liitettiin 5. tammikuuta 1784 kuninkaalliseen laivastoon nimellä HMS San Miguel.
Alus otettiin palvelukseen 1782 Gibraltarilla  päällikkönään Sir Roger Curtis. Aluksen päällikkyyden vastaanotti seuraavana vuonna Sir Charles Knowles aluksen pysyessä Gibraltarilla. Alus purjehti Portsmouthiin, missä se poistettiin palveluksesta toukokuussa 1783. Alus myytiin 1. joulukuuta 1791 Portsmouthissa romutettavaksi 2 020 punnalla.
Ruhrin alue

Ruhrin sijainti punaisella.
Ruhrin alueen kartta.
Raskasta teollisuutta Essenissä.
Ruhrin alue (saks. Ruhrgebiet, puhekielessä Ruhrpott tai lyhyemmin vain Pott) on konurbaatio Nordrhein-Westfalenin osavaltiossa Saksan liittotasavallassa. Siihen kuuluu useita teollisuuskaupunkeja alueella, jota ympäröi etelässä Ruhr-, lännessä Rein- ja pohjoisessa Lippejoki. Ruhrin eteläpuolella on Bergisches Land. Ruhrin alueella asuu 5,3 miljoonaa ihmistä, ja se on osa suurempaa Rein–Ruhrin metropolialuetta, jolla asuu yli 12 miljoonaa asukasta.[lähde? ]
Lännestä itään Ruhrin alueella ovat Duisburgin, Oberhausenin, Bottropin, Mülheim an der Ruhrin, Essenin, Gelsenkirchenin, Bochumin, Hernen, Hammin, Hagenin ja Dortmundin kaupungit. Lisäksi siihen kuuluvat Weselin, Recklinghausenin, Unnan ja Ennepe-Ruhrin piirit. Nämä ovat kasvaneet yhteen muodostaen ainutlaatuisen teollisuuskeskittymän, joka on Euroopan neljänneksi suurin kaupunkialue Moskovan, Suur-Lontoon, Pariisin ja mahdollisesti Istanbulin jälkeen. Ruhrin aluetta pidetään usein yhtenä kaupunkina, koska sen kaupunkien välissä ei juuri ole maaseutumaisia alueita.
Aluetta leimaa erityisesti toisen maailmansodan jälkeen sinne eri puolilta Pohjois-Afrikkaa suuntautunut maahanmuutto. Muita kuin Saksan kansalaisia asuu Ruhrin alueen eri osissa 9–16 prosenttia seudusta riippuen. Lisäksi maahanmuuttajataustaisia on aikuisista asukkaista 18–30 prosenttia alueesta riippuen ja alle 18-vuotiaista 36–45 prosenttia.
Historia

Useat Ruhrin alueen kaupungit olivat suurimman osan historiastaan pelkkiä kyliä. Kasvu alkoi teollisen vallankumouksen ja hiilen ja teräksen tuotannon myötä. Kun hiilen menekki väheni 1960-luvulla, Ruhrin aluetta kohtasi rakennemuutoksen aika. Teollisuus erikoistui ja elinkeinorakenne muuttui vähitellen palvelualoja kohti ja korkeaan teknologiaan. Ilmansaasteet ja jokien saastuminen ovat sitä myötä jääneet menneisyyteen.
1800-luvulla Ruhrin alueelle muutti yli miljoona puolalaista Itä-Preussista ja Sleesiasta Ostflucht-nimellä tunnetussa muuttoaallossa. Lähes kaikki heidän jälkeläisensä puhuvat nykyään äidinkielenään saksaa, mutta puolalaiset sukunimet ovat yhä muistona muuttovirrasta. Vuonna 1900 Gelsenkirchenin asukkaista puolalaisia oli 13,1 prosenttia ja Bochumissa 9,1 prosenttia.[lähde? ]
Kun Saksa ei ensimmäisen maailmansodan jälkeen pystynyt suorittamaan voittajien vaatimia sotakorvauksia, Ranska ja Belgia miehittivät Ruhrin alueen vuonna 1923 ja ottivat haltuunsa alueen kaivokset ja tuotantolaitokset. Miehitysjoukot poistuivat alueelta seuraavana vuonna.
Toisen maailmansodan aikana liittoutuneet pyrkivät motittamaan ja valtaamaan Ruhrin teollisuuskeskittymän. Tämä onnistui maaliskuun lopussa 1945 sodan loppuvaiheessa ja alueelle saarrettiin 300 000 [lähde? ] Wehrmachtin sotilasta. Kylmän sodan aikana Ruhrin aluetta pidettiin Varsovan liiton ensisijaisena kohteena. [lähde? ]
Aiheesta muualla

Kuvia tai muita tiedostoja aiheesta Ruhrin alue Wikimedia Commonsissa
Romantica y calculadora

| Romantica Y Calculadora Verónica Castro |
| --- | --- | --- |

Julkaisun tiedot
 Julkaistu: 1992
 Tyylilaji: pop
 Levy-yhtiö: PolyGram
Verónica Castron muut julkaisut
| Mi Pequeña Soledad, 1990 | Romantica Y Calculadora 1992 | Vamonos al Dancing 1993 |
Romantica Y Calculadora on meksikolaisen poplaulajan Verónica Castron albumi. Se julkaistiin vuonna 1992.
Kappaleet

”Que Se Vaya A La Parranda”
”Amorcito Corazon”
”Tu Me Vas A Llorar”
”Una Miradita”
”Peso Sobre Peso”
”Vete De Mi”
”Era Chiquito”
”El Huerfanito”
”Conocerte A Ti”
”A Que Le Tiras Cuando Sueñas Mexicano”
Rikard Nordstrøm

| Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Maa:   Tanska> Miesten voimistelu. |
| --- | --- | --- | --- |
|  Pronssia | Tukholma 1912 | joukkuekilpailu, vapaa järjestelmä |  |
Rikard Hannibal Wilhelm Nordstrøm (23. huhtikuuta 1893 Kööpenhamina – 7. helmikuuta 1955 Kööpenhamina) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia vapaan järjestelmän joukkuekilpailussa.
Rikantila

Rikantila on yksi Eurajoen kylistä. Se sijaitsee Lutan ja Lapijoen välissä. Rikantilassa on noin 50–60 asukasta, ja sen keskellä sijaitsee Rikantilan ala-aste.
Eurajoen kylät
| --- | --- |
Eurajoen kylät:   Auvi  Hankkila  Huhta  Ilavainen  Irjanne  Kainu  Kaukomäki  Kaukonpieli  Kirkonkylä  Koivuniemi  Kuivalahti  Köykkä  Lapijoki  Lavila  Linnamaa  Lutta  Mullila  Pappila  Pihlaus  Rikantila  Saari  Sydänmaa  Tahkoniemi  Taipale  Tarvola  Vaimala  Vuojoki  Väkkärä 
Luvian kylät:   Hanninkylä  Korpi  Lemlahti  Luodonkylä  Löytty  Mikkola  Niemenkylä  Perä  Sassila  Sitlahti  Väipäre
Roy Lee Johnson

Roy Lee Johnson (s. 31. joulukuuta 1938 Centralhatchee, Georgia, Yhdysvallat) on yhdysvaltalainen R&B- ja soul-muusikko. Hän on sekä laulunkirjoittaja, laulaja että kitaristi. Johnson tunnetaan parhaiten kappaleestaan ”Mr. Moonlight”, jonka on levyttänyt muun muassa The Beatles.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Roy Meadow

Samuel Roy Meadow (s. 9. kesäkuuta 1933) on brittiläinen lastenlääkäri, joka on tullut tunnetuksi lapsiin kohdistuvan väkivallan vastaisella työllään. Hän kuvasi vuonna 1977 välillisen Münchhausenin oireyhtymän.
Meadow'n teorioita on käytetty useissa oikeustapauksissa, joissa on käsitelty välilliseen Münchhausenin oireyhtymään viittaavia väkivallantekoja.
Rikard Lindroos

| Henkilötiedot |
| --- | --- | --- | --- |
Syntymäaika: 12. heinäkuuta 1985 (ikä 39)
Syntymäpaikka: Vaasa, Suomi
Pelipaikka: keskikenttäpelaaja
Pituus: 180 cm
Seura
Seura: Kungliga Wasa
Junioriseurat
1996–2000: BK-IFK
2001–2004: VIFK
Seurat
| Vuodet | Seura | O | (M) |
| 2002–2008 | VIFK | 103 | (17) |
| 2009 | VPS | 17 | (2) |
| 2010 | VIFK | 18 | (12) |
| 2011 | Elverum | 12 | (1) |
| 2012 | VIFK | 12 | (3) |
| 2013– | Kungliga Wasa | 30 | (26) |
| 2013 | → Norrvalla FF (laina) | 4 | (4) |
| Yhteensä | Yhteensä | 197 | (66) |
 Seurajoukkueuran tilastot kattavat vain kansalliset sarjat, päivitetty 28. heinäkuuta 2015.
Rikard Lindroos (s. 12. heinäkuuta 1985 Vaasa) on suomalainen jalkapalloilija, joka edustaa Nelosessa pelaavaa Kungliga Wasa CF:ia. Pelipaikaltaan hän on keskikenttäpelaaja, joka pelaa lähinnä keskikentän keskustassa, mutta tarvittaessa myös laitapelaajana.
Lindroos on aiemmin edustanut kasvattajaseuraansa Vasa IFK:ta sekä Vaasan Palloseuraa ja norjalaisseura Elverum Fotballia. Veikkausliiga-debyyttinsä hän pääsi pelaamaan VPS:n riveissä 25. kesäkuuta 2009 ottelussa JJK Jyväskylää vastaan.
Rikard Nordraak

Rikard Nordraak
Rikard Nordraak (12. kesäkuuta 1842 – 20. maaliskuuta 1866) oli norjalainen säveltäjä. Hän syntyi Oslossa ja sävelsi musiikin Norjan kansallislauluun (Ja, vi elsker dette landet), johon hänen serkkunsa Bjørnstjerne Bjørnson oli kirjoittanut sanat.
Nordraak kuoli tuberkuloosiin vain 23-vuotiaana eikä siten ehtinyt säveltää laajaa tuotantoa. Hänen noin neljästäkymmenestä säilyneestä teoksestaan suurin osa on pienimuotoisia lauluja ja pianokappaleita.
Nordraak oli Edvard Griegin läheinen ystävä. Grieg julkaisi postuumisti tämän Scherzo Capriccion ja sävelsi hänen varhaisen kuolemansa johdosta tunnetun surumarssin. Nordraak oli sairastunut tuberkuloosiin lähdettyään toukokuussa 1865 Berliiniin täydentämään opintojaan.
Romantic Warriors

| Romantic Warriors Modern Talking |
| --- | --- | --- |

Studioalbumin tiedot
 Äänitetty : 1986
 Julkaistu: 8. kesäkuuta 1987
 Tuottaja(t): Dieter Bohlen
 Tyylilaji: Synthpop
 Kesto: 39.00
 Levy-yhtiö: BMG
Muut kannet
   Albumin takakansi.
Modern Talkingin muut julkaisut
| In the Middle of Nowhere 1986 | Romantic Warriors 1987 | In the Garden of Venus 1987 |
Romantic Warriors on Modern Talkingin viides studioalbumi vuodelta 1987. Albumin kappaleet on säveltänyt ja sanoittanut Dieter Bohlen. Romantic Warriors pysyi Saksan TOP-10 listalla neljä viikkoa ja oli korkeimmillaan sijalla 3.
Kappaleet

Jet Airliner – 4.22
Like a Hero – 3.47
Don't Worry – 3.35
Blinded By Your Love – 4.01
Romantic Warriors – 3.59
Arabian Gold – 3.42
We Still Have Dreams – 3.07
Operator Gimme 609 – 3.41
You And Me – 4.01
Charlene – 3.50
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Romantic Warriors
Modern Talking
| --- | --- |
Studioalbumit:   The 1st Album  Let's Talk About Love  Ready for Romance  In the Middle of Nowhere  Romantic Warriors  In the Garden of Venus  Back For Good  Alone  Year Of The Dragon  America  Victory  Universe 
Kokoelmat:   You're My Heart, You're My Soul  The Modern Talking Story  Best of Modern Talking  Romantic Dreams  Greatest Hits Mix  The Collection  You Can Win If You Want (Star Collection)  You Can Win If You Want  Selected Singles '85-'98  We Still Have Dreams – The Greatest Love Ballads of Modern Talking  The Golden Years  The Greatest Hits of Modern Talking  The Final Album  Les Indispensables  The Hits  Remix Album  All the Best: The Definitive Collection (box set)  25 Years of Disco-pop  The 80s Hits Box  Peace on Eart  30 Years Of Modern Talking (Das Neue Best Of Album)  Maxi and Singles Collection (Dieter Bohlen Edition) 
EP:t:   Let’s Talk About Love  Special Dance Version  Official Funclub CD 1999  Fan Club by Thomas Anders - CD 2000  Fan Club by Thomas Anders - CD 2001 
Videografiat:   The Video  Let’s Talking!…Best of Modern Talking  The Final Album - The Ultimate DVD  The Super Best Hits  The Gold Video History  The Final Album + Bonus  Music & Video Stars  30 
Käännös suomeksi
S-IVB

| S-IVB |
| --- | --- |
 S-IVB-206 jota käyteettiin Skylab 2 -lentoon
Valmistaja:  Douglas
Maa:  Yhdysvallat
Korkeus:  17,8 m
Halkaisija:  6,6 m
Massa:  119,9 kkg
Käyttökohde:  Saturn IB (toinen vaihe) Saturn V (kolmas vaihe)
Moottori:  1 kpl J-2
Työntövoima:  1,001 MN
Ajoaine:  LOX/LH2
Ajoaika:  475 s
S-IVB (joskus S4b, lausutaan "ess four bee") oli Saturn V -kantoraketin kolmas rakettivaihe ja Saturn IB: toinen vaihe. Douglas Aircraft Companyn rakentamassa vaiheessa oli yksi J-2 -rakettimoottori. Kuulennoilla sitä käytettiin kahdesti, ensin Maan kiertoradalle nousun lopussa ja toisen kerran trans lunar injectionissa (TLI) kohti Kuuta.
Historia

S-IVB kehitettiin Saturn I -raketin ylävaiheesta S-IV:stä ja se olikin Saturn V:n vaiheista ensimmäisenä suunniteltu. S-IV käytti kuuden moottorin klusteria, mutta samaa polttoainetta kuin yksimoottorinen S-IVB eli nestevetyä ja nestehappea. Se suunniteltiin aluksi ehdotetun C-4 raketin neljäs vaihe, siitä nimi S-IV.
11 yritystä jätti ehdotelman päärakentajaksi 1960-02-2929. helmikuuta 1960 mennessä. -04-1919. huhtikuuta NASAn johtaja T. Keith Glennan päätti myöntää sopimuksen Douglas Aircraft Companylle. Convair tuli kilvassa niukaisti toiseksi, mutta Glennan ei halunnut mahdollistaa Convairille monopolia nestevetyraketeissa, sillä Convair oli jo rakentamassa Centaur-rakettivaihdetta. Lopulta Marshall Space Flight Center päätti käyttää Apollossa C-5 rakettia, joka myöhemmin nimettiin Saturn V:ksi. Siinä olisi vain kolme vaihetta ja viimeisenä vaiheena paranneltu S-IVB, jossa olisi vain yksi J-2 -moottori klusterin sijaan. Douglas sai sopimuksen S-IVB:hen, koska se oli lähellä S-IV:tä. Samaan aikaan päätettiin rakentaa C-IB -raketti (myöhemmin Saturn IB), joka käyttäisi S-IVB:tä toisena vaiheena ja jolla voitaisiin testata Apollo-avaruusalusta Maan kiertoradalla.
Douglas rakensi kaksi erilaista versiota S-IVB;stä, 200-sarjan ja 500-sarjan. 200-sarjaa käytettiin Saturn IB;ssä ja se erosi 500:sta siten, että siinä ei ollut kartiomaista levenevää välivaihetta ja siinä oli vähemmän heliumia paineistukseen sillä sen ei tarvinnut käynnistyä uudestaan.
200-sarjassa oli kolme kiinteän polttoaineen apurakettia S-IB -vaiheesta eroamiseksi toisin kuin 500-sarjassa, jos oli vain kaksi rakettia. 200-sarjassa ei ollut apumoottoreita, joita tarvittiin 500-sarjassa ullage-moottoreiksi ennen J-2 -moottorin toista käynnistämistä varten.
S-IVB kuljetti 72 700 litraa LOX:ia ja 229 000 litraa LH2:a. Käyttämättömästä S-IVB:stä tehtiin runko Skylab-avaruusasemalle.
Apollo 13:n, Apollo 14:n, Apollo 15:N, Apollo 16:n ja Apollo 17:n S-IVB ohjattiin törmäämään Kuuhun Kuun ytimen tutkimiseksi seismisillä mittauksilla.
Ehdotettu Earth Departure Stage (EDS) ja Ares I -raketin toinen vaihe muistuttavat S-IVB -vaihetta. Molemmat käyttävät paranneltua J-2 -moottoria (J-2X -sarja). Ares I:n toinen vaihe myös tekeen saman kuin 500-sarja, viimeisteleen kiertoradalle pääsyn ja lähettää avaruusaluksen kohti Kuuta.